41. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. ΥΠΠΕ/ΔΙΟΙΚ/Α/Φ50/44805/4086 της 25 Αυγ./19 Σεπτ. 1978 (ΦΕΚ Β΄  793) Περί μετατροπής οργανικής θέσεως σε θέση επί συμβάσει ιδιωτικού δικαίου αορίστου χρόνου. Με τη 44244/6035/18.8.1978 απόφαση του Υπουργού Πολιτισμού και Επιστημών που εκδόθηκε σύμφωνα με τις κείμενες διατάξεις, διαπιστώθηκε ότι μία μόνιμη οργανική θέση του προσωρινού κλάδου ΣΕ4 Εργατών του Υπουργείου Πολιτισμού και Επιστημών, μετατράπηκε αυτοδικαίως από την ημέρα της κενώσεώς της (1.8.78) σε θέση επί συμβάσει ιδιωτικού δικαίου αορίστου χρόνου σύμφωνα με τις διατάξεις του Ν.Δ. 385/1969. Ύστερα από την ανωτέρω μεταβολή η οργανική σύνθεση των θέσεων αυτών που προβλέπονται από τις διατάξεις των άρθρ. 81 και 82 του Π.Δ. 941/1977 διαμορφώνεται ως εξής: Κλάδος ΣΕ4 Εργατών (προσωρινός) Περιλαμβάνει 12 θέσεις διακρινόμενες κατά βαθμούς ως εξής: Δύο θέσεις με βαθμό 7ο. Δέκα θέσεις με βαθμούς 12ο-8ο. Προσωπικό με σχέση εργασίας ιδιωτικού δικαίου. Δέκα επτά θέσεις Εργατών. 